Syyskokous tiistaina 24.10.2023

Paikka: Lapunmäen koulun opettajien huone

Läsnä: Juho Salonen, Anna Hakkarainen, Riikka Kokko, Saija Ylikotila, Pasi Manninen, Tuovi Liimatainen, Olli Pöyhönen, Pauliina Oittinen, Päivi Minkkinen, Iina Honkonen, Elina Pasanen

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen

 Yhdistyksen puheenjohtaja Olli Pöyhönen avasi kokouksen klo 15:30.

1. Kokouksen puheenjohtajan valinta

Kokouksen puheenjohtajaksi ehdotettiin ja valittiin Pasi Manninen.

1. Kokouksen sihteerin valinta

Sihteeriksi ehdotettiin ja valittiin Elina Pasanen.

1. Pöytäkirjantarkastajien ja ääntenlaskijoiden valinta

Ehdotettiin ja valittiin Päivi Minkkinen ja Pauliina Oittinen.

1. Kokouksen laillisuuden ja päätösvaltaisuuden toteaminen

Yhdistyksen sääntöjen mukaan kutsu varsinaiseen kokoukseen on toimitettava vähintään 10 päivää ennen kokousta yhdistyksen jäsenille lähetettävillä kirjeillä tai sähköpostitse tai työpaikkojen ilmoitustauluille asetetuilla ilmoituksilla.

Syyskokous on pidettävä sääntöjen 13 §:n mukaan syys-lokakuussa.

Säännöissä ei ole mainintaa päätösvaltaisuuteen tarvittavasta läsnäolevien määrästä.

Kutsut lähetetty sähköpostitse jäsenille. Todettiin laillisuus ja päätösvaltaisuus.

1. Kokouksen esityslistan hyväksyminen

Hyväksyttiin esityslista.

 **II VARSINAISET KOKOUSASIAT**

1. Hallituksen esitys vuoden 2024 toimintasuunnitelmaksi (liite 1)

Sihteeri Elina Pasanen esitteli hallituksen valmisteleman toimintasuunnitelman. Keskusteltiin toimintasuunnitelmasta ja tehtiin tarvittavat muutokset. Hyväksyttiin toimintasuunnitelma vuodelle 2024.

1. Hallituksen esitys vuoden 2024 talousarvioksi (liite 2)

Yhdistyksen puheenjohtaja Olli Pöyhönen esitteli hallituksen valmisteleman talousarvioehdotuksen. Hyväksyttiin talousarvioehdotus vuodelle 2024.

1. Yhdistyksen puheenjohtajan, sihteerin ja yhteysopettajan vuosipalkkioiden sekä hallituksen jäsenten kokouspalkkioiden määrääminen vuodelle 2024.

Hallituksen jäsenten kokouspalkkio on 20 euroa/kokous. Puheenjohtajan vuosipalkkio vuonna 2023 oli 350 euroa, sihteerin 500 euroa ja yhteysopettaja 150 euroa.

Päätettiin säilyttää kokouspalkkiot ennallaan.

1. Jäsenmaksun suuruudesta ja kantotavasta päättäminen

Jäsenmaksun suuruus on määräytynyt valtakunnallisen prosentin mukaisesti ja kantotapa on ollut keskitetty.

Päätettiin jatkaa samaan malliin.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

 Päätettiin säilyttää matkakorvausten maksamisen ehdot ja perusteet ennallaan.

1. Hallituksen puheenjohtajan valinta kaudelle 2024-2025.

 Hallituksen puheenjohtajan toimikausi on kaksi kalenterivuotta (16 §).

Yhdistyksen puheenjohtaja Olli Pöyhönen oli ehdolla jatkamaan puheenjohtajana kaudella 2024-2025. Ollia kannatettiin ja valittiin puheenjohtajaksi 2024-2025.

1. Hallituksen jäsenten ja varajäsenten valinta kahdeksi seuraavaksi toimintakaudeksi 2024-2025.

Hallituksen jäsenen ja varajäsenen toimikausi on kaksi kalenterivuotta. Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa (16 §).

Hallituskokoonpano vuonna 2023 on ollut seuraava:

Olli Pöyhönen, puheenjohtaja

Elina Pasanen (Juho Salonen), sihteeri

Tuija Raatikainen (Sinikka Olkola)

Pauliina Oittinen (Tiina Vaskelainen)

Tuovi Liimatainen (Marika Järvikallio)

Anna Hakkarainen (Maria Tourunen)

Saija Ylikotila (Virpi Salo)

Nyt erovuorossa ovat Elina (Juho), Tuija (Sinikka) ja Anna (Maria). Tuovi ja Pauliina jättäytyvät pois hallituksesta.

Erovuoroisista jatkavat Elina (Juho), Anna (Maria). Tuijan tilalle ehdotettiin ja valittiin Hanna Hänninen. Pauliinan tilalle ehdotettiin ja valittiin Iina Honkonen. Tuovin tilalle ehdotettiin ja valittiin Riikka Kokko. Hallitus vuodelle 2024 on siis:

Olli Pöyhönen pj.

Elina Pasanen siht. (varajäsen Juho Salonen)

Hanna Hänninen (Sinikka Olkola)

Iina Honkonen (Tiina Vaskelainen)

Riikka Kokko (Marika Järvikallio)

Anna Hakkarainen (Maria Tourunen)

Saija Ylikotila (Virpi Salo)

1. Kokousedustajan valinta vuodelle 2024

Paikallisyhdistyksellä on varajäsenyys OAJ Keski-Suomessa. Yhdistyksen kokousedustajaksi OAJ Keski-Suomen kokouksissa on ollut nimettynä puheenjohtaja.

Päätettiin jatkaa samaan malliin.

1. Toiminnantarkastajan valinta vuodelle 2024

Toiminnantarkastajan toiminut Tero Mäkinen on suostuvainen jatkamaan tehtävässä. Valittiin Tero Mäkinen toiminnantarkastajaksi vuodelle 2024.

1. Yhdistyksen koollekutsumistavasta päättäminen

Päätettiin jatkaa sähköistä koollekutsumista. Kutsut lähetetään ensisijaisesti konnevesi.fi -sähköpostiin, mahdollisissa muissa tapauksissa jäsenen muuhun ilmoittamaan sähköpostiosoitteeseen.

1. Muut asiat
* Ajankohtaiset luottamusmiesterveiset
	+ JUKO:n pääluottamusmies on Riikka Kokko ja OAJ:n luottamusmies Elina Pasanen.
	+ Hallitusohjelman linjaukset aiheuttavat paljon kannanottoja keskustasolla Akavassa. Työntekijäjärjestöjen näkökulmasta hallitusohjelman linjaukset sisältävät tällä hetkellä useita heikennyksiä.
	+ OAJ:n Joku roti! -kampanja. Luottamusmiehet toivovat, että paikallisyhdistyksen hallitus osallistuu omalla panoksellaan Joku roti! -kampanjointiin.
* Ruokailu Mierontiellä & elokuva Navettakinossa 7.11.2023
	+ Yhdistys tarjoaa jäsenilleen ruokailun ja elokuvan. Valittiin elokuvaksi Lapua 1976.
	+ Hallitus jatkaa virkistystapahtuman järjestelyjä.
1. Kokouksen päättäminen

Puheenjohtaja päätti kokouksen klo 16:42.

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasi Manninen, kokouksen puheenjohtaja Elina Pasanen, sihteeri

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Päivi Minkkinen Pauliina Oittinen